Official Journal L 308 , 09/11/2002 P. 0001 - 0002



EUROOPA PARLAMENDI JA NÕUKOGU MÄÄRUS (EÜ) nr 1991/2002, 8. oktoober 2002, millega muudetakse nõukogu määrust (EÜ) nr 577/98 tööjõu valikvaatluse korraldamise kohta ühenduses EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 285 lõiget 1, võttes arvesse komisjoni ettepanekut,1 võttes arvesse majandus- ja sotsiaalkomitee arvamust,2 tegutsedes asutamislepingu artiklis 251 sätestatud korra kohaselt3 ning arvestades järgmist: (1) Nõukogu määrus (EÜ) nr 577/984 näeb ette tööjõu valikvaatluse põhisätted, mis on kavandatud andma võrreldavat statistilist teavet tööhõive ja töötuse taseme ning seaduspära ja suundumuste kohta liikmesriikides. (2) Nõukogus 19. jaanuaril 2001 kinnitatud majandus- ja rahaliidu statistikanõudeid käsitlevas tegevuskavas peeti esmatähtsaks meetmeks määrusega (EÜ) nr 577/98 nõutava pideva tööjõu valikvaatluse kiiret rakendamist kõigis liikmesriikides. (3) Nüüd on määruse (EÜ) nr 577/98 jõustumisest möödunud küllalt aega, et võimaldada liikmesriikidel teha kõik korraldused ja võtta kõik kohustused, mis on vajalikud selle määruse täielikuks rakendamiseks. Kõik liikmesriigid ei ole siiski neid korraldusi teinud ega kohustusi võtnud. Seetõttu peaks erandil, mis võimaldab liikmesriikidel piirduda iga-aastase uuringuga, olema tähtaeg. (4) Määruse (EÜ) nr 577/98 rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused.5 (5) Vastavalt sellele tuleks määrust (EÜ) nr 577/98 muuta. (6) Nõukogu otsuse 89/382/EMÜ, Euratom6 alusel asutatud statistikaprogrammi komiteega on nimetatud otsuse artikli 3 kohaselt nõu peetud, ON VASTU VÕTNUD KÄESOLEVA MÄÄRUSE: Artikkel 1 Nõukogu määrust (EÜ) nr 577/98 muudetakse järgmiselt. 1. Artiklis 1 asendatakse teine lõik järgmisega: "See uuring on pidevuuring, mille kaudu saadakse kvartali- ja aastatulemusi; üleminekuperioodil, mis ei kesta 2002. aastast kauem, teevad liikmesriigid, kes ei saa rakendada pidevuuringut, selle asemel iga-aastase uuringu, mis toimub kevadel. Erandina pikendatakse üleminekuperioodi a) Itaalias aastani 2003, b) Saksamaal aastani 2004 tingimusel, et Saksamaa esitab selle asemel igas kvartalis hinnangud peamise tööjõu valikvaatluse koondnäitajate kohta, samuti igal aastal keskmised hinnangud mõnede konkreetsete tööjõu valikvaatluse koondnäitajate kohta." 2. Artikkel 8 asendatakse järgmisega: "Artikkel 8 Menetluskord 1. Komisjoni abistab nõukogu otsuse nr 89/382/EMÜ, Euratom* artikliga 1 asutatud statistikaprogrammi komitee. 2. Kui viidatakse käesolevale lõikele, kohaldatakse otsuse 1999/468/EÜ** artikleid 5 ja 7, võttes arvesse selle artiklis 8 sätestatut. Otsuse 1999/468/EÜ artikli 5 lõikes 6 sätestatud tähtajaks kehtestatakse kolm kuud. 3. Komitee võtab vastu oma töökorra. ___________ * EÜT L 181, 28.6.1989, lk 47. ** EÜT L 184, 17.7.1999, lk 23." Artikkel 2 Käesolev määrus jõustub järgmisel päeval pärast selle avaldamist Euroopa ÜhendusteTeatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 8. oktoober 2002 Euroopa Parlamendi nimel president P. COX Nõukogu nimel eesistuja T. Pedersen 1 EÜT C 270 E, 25.9.2001, lk 23. 2 EÜT C 48, 21.2.2002, lk 67. 3 Euroopa Parlamendi 11. detsembri 2001. aasta arvamus (EÜT C 177 E, 25.7.2002, lk 30), nõukogu 15. aprilli 2002. aasta ühine seisukoht (EÜT C 145 E, 18.6.2002, lk 122) ja Euroopa Parlamendi 11. juuni 2002. aasta otsus (Euroopa Ühenduste Teatajas seni avaldamata). 4 EÜT L 77, 14.3.1998, lk 3. 5 EÜT L 184, 17.7.1999, lk 23. 6 EÜT L 181, 28.6.1989, lk 47.